Uddannelsesvidenskab

Uddannelsesvidenskab er studiet af uddannelse og uddannelsessystemer og beskæftiger sig med uddannelses indflydelse på individer, organisationer og samfund. Uddannelsesvidenskaben er tværdisciplinær og bevæger sig mellem samfundsvidenskab og humaniora med inddragelse af primært sociologiske og pædagogiske men også politologiske, didaktiske, psykologiske, antropologiske og filosofiske teorier og metoder.

Uddannelsesvidenskab kendes som selvstændige forskningsområder i blandt andet Tyskland (Bildungswissenschaften) og Sverige (Utbildningsvetenskap), mens feltet i angelsaksiske lande dækkes af både Sociology of Education (uddannelsessociologi), Education Studies (uddannelsesforskning) og Pedagogy (pædagogik) afhængigt af perspektiv.

Uddannelse i Danmark 
I Danmark udbydes en bachelor- og kandidatuddannelse i uddannelsesvidenskab på Aarhus Universitet ved Danmarks Institut for Pædagogik og Uddannelse (DPU) og på Syddansk Universitet indgår uddannelsesvidenskab som i en del af forskeruddannelsesprogrammet Filosofi, Uddannelsesvidenskab og Medier (ph.d.-uddannelse).

Uddannelsesvidenskab på Aarhus Universitet 
Uddannelsesvidenskab blev oprettet som bacheloruddannelse i 2010 og kandidatuddannelsen oprettedes i 2013. Det er den eneste samfundsvidenskabelige studieretning ved Aarhus Universitets humanistiske fakultet, da bacheloren uddannelsesvidenskab giver ret til betegnelsen BSc (Bachelor of Science), og kandidaten som den eneste på DPU ikke er en pædagogisk kandidatuddannelse (cand.pæd.), men en sociologisk, der giver ret til titlen cand.soc.udd./MSc.

Uddannelsens opbygning 
Uddannelsen er stadig forholdsvis ny, hvorved der kan forekomme ændringer i sammensætningen af moduler.

Bachelor 
Bacheloruddannelsen i uddannelsesvidenskab giver den studerende et bredt indblik i pædagogisk relaterede genstandsfelter, herunder:

 Pædagogisk idehistorie
 Nationale, internationale og transnationale uddannelsesaktører
 Videnskabsteori og metode
 Læringsteorier og didaktik
 Udvikling af læringsarenaer
 Videnspolitik og vidensproduktion

Kandidat 
På kandidatuddannelsen i uddannelsesvidenskab indsnævres fokus på hhv. organisationer og human ressource management, samt forvaltning af uddannelsesområder. Desuden indgår der moduler for kvantitativ og kvalitativ metodelære. Endeligt indgår der et modul med fokus på lærings, undervisnings-, og uddannelsesevaluering, samt valgfag.

Forskning i Danmark 
I Danmark forskes der i uddannelsesvidenskab ved Aarhus Universitet og Syddansk Universitet. Fremtrædende danske forskere på området er blandt andet Ane Qvortrup, Anders Kruse Ljungdalh, Nikolaj Frydensbjerg Elf, Lars Qvortrup og Katja Brøgger.

Litteratur 

 
 
 
 
 
 Dohn, Nina Bonderup & Mitchell, R., & Chongtay, R. (red.) (2021). Computational thinking: teoretiske, empiriske og didaktiske perspektiver. Samfundslitteratur. Medier, Kommunikation, Journalistik Nr. 18
 
 
 Korsgaard, Ove, Hans Siggaard Jensen og Jens Erik Kristensen (2017): “Pædagogikkens idéhistorie”. Aarhus: Aarhus Universitetsforlag,
 
 
 
 
 
 
 Rebecca Marlow-Ferguson, Rebecca, ed. (2002): “World Education Encyclopedia: a survey of educational systems worldwide”. Gage, 4 vol

Referencer

Eksterne henvisninger 
 Aarhus Universitets side om bacheloruddannelsen i uddannelsesvidenskab
 Aarhus Universitets side om kandidatuddannelsen i uddannelsesvidenskab

Se også 
 Sociologi
 Pædagogik

Videregående uddannelser i Danmark
Aarhus Universitet
 
Kandidatgrader
Samfundsvidenskab
Pædagogik
Sociologiske fagområder